קוזנצ'יק

קוזנצ'יק (ברוסית: Кузнечик; בתרגום מילולי: חגב) היה גמל דו-דבשתי, שזכה להכרה בעקבות שירותו בצבא האדום בחזית המזרחית במלחמת העולם השנייה.

היסטוריה
כחודש לאחר קרב סטלינגרד, יחידות צבאיות רבות של הצבא האדום הסובייטי השתמשו בגמלים באזור הדרומי של המלחמה כדי להעביר תחמושת, דלק לטנקים ולמטוסים, מזון, מים ואפילו חיילים פצועים. השימוש בבעלי חיים אלה כאמצעי תובלה נעשה הכרחי עקב הטופוגרפיה של הערבה האירואסייתית שבאזור קלמיקיה, וכן עקב מחסור בכלים מכניים אחרים.

ב-21 במרץ 1942 הוקמה יחידה 308  תחת ארמיית המשמר הראשונה של הצבא האדום. היחידה הניעה מזון וציוד ממקום למקום באמצעות גמל דו-דבשתי שכונה "קוזנצ'יק" שהובא מקזחסטן. החיילים הוסיפו כי הגמל, בהיותו חיה גדולה, סייע לחיילים לאתר את היחידה ממרחק גדול.

הגמל השתתף יחד עם היחידה בקרב סטלינגרד, במבצע בגרטיון, במבצע פרוסיה המזרחית ולבסוף בקרב על ברלין. על פי האגדה, כשהגיעה היחידה לברלין, הביא מובילו של קוזנצ'יק את הגמל עד לבניין הרייכסטאג ההרוס כדי שיירק עליו.

עם זאת, יש מקורות הטוענים כי קוזנצ'יק לא הגיע לברלין, אלא נהרג בהתקפה גרמנית בשנת 1945 באזור הים הבלטי.

עיטורים
על פי הדיווחים הוענקו לקוזנצ'יק שלושה פסי פציעה על פציעותיו בהפגזות השונות, וכן הוענקה לו "המדליה להגנת סטלינגרד" .

הערות שוליים

יונקים מפורסמים
יחידות צבא של ברית המועצות במלחמת העולם השנייה
בעלי חיים בשירות צבאי ומשטרתי